Έμμα Μίσεμαν

μικρογραφία|334x334εσ|Η Μίσεμαν με τους Ουάσινγκτον Μίστικς το 2019.
Η **Έμμα Μίσεμαν** (*Emma Meesseman*, 13 Μαΐου 1993) είναι Βελγίδα επαγγελματίας καλαθοσφαιρίστρια, η οποία αγωνίζεται ως πάουερ φόργουορντ/σέντερ για τη Φενέρμπαχτσε. Η Μίσεμαν επιλέχθηκε από τους Ουάσινγκτον Μίστικς με την 19η συνολική επιλογή στο δεύτερο γύρο του WNBA Ντραφτ 2013. Είναι διεθνής με την Εθνική Βελγίου. Ονομάστηκε η Πολυτιμότερη Παίκτρια στο Ευρωμπάσκετ του 2023 και του 2025, καθώς στους Τελικούς του WNBA 2019. Ο Μίσεμαν σπούδασε φυσική αγωγή στο Ελεύθερο Πανεπιστήμιο των Βρυξελλών.

## Σταδιοδρομία σε συλλόγους
Η σταδιοδρομία της Μίσεμαν ξεκίνησε στην ηλικία των 16. Αγωνίστηκε εγχώρια για τις Μπλου Κατς, με έδρα το Υπρ και στο EuroCup για τις Lotto Γιανγκ Κατς. Στη δεύτερη σεζόν της με τις Μπλου Κατς, βοήθησε την ομάδα να κερδίσει το πρώτο Πρωτάθλημα Βελγίου και ονομάστηκε MVP του Πρωταθλήματος Βελγίου.

Το 2012, εντάχθηκε στη γαλλική Βιλενέβ-ντ΄Ασκ. Τη δεύτερη σεζόν της με το σύλλογο έπαιξε στο τρίτο EuroCup της, φτάνοντας στα ημιτελικά, πριν αποκλειστεί από τη Ντιναμό Μόσχας.

### Ρωσία
Ο Μίσεμαν έπαιξε για την Σπάρτακ Μόσχας από το 2014 έως το 2016, συμμετέχοντας σε δύο διοργανώσεις του EuroCup. Το Φεβρουάριο του 2016, αποκτήθηκε από την ΟΜΜΚ Γεκατερινμπούργκ.

Με την ΟΜΜΚ Γεκατερινμπούργκ, η Μίσεμαν κέρδισε το Πρωτάθλημα Ρωσίας τα έτη 2016, 2017, 2018, 2019 και 2020, καθώς και την Ευρωλίγκα τις σεζόν 2015-16, 2017-18 (MVP του Φάιναλ Φορ), 2018-19 και 2020-21. 

#### Φενέρμπαχτσε
Την 1η Ιουλίου 2022, η Μίσερμαν υπέγραψε με την Φενέρμπαχτσε. Κέρδισε την Ευρωλίγκα 2022-23 και το Πρωτάθλημα Τουρκίας 2022-23, επιλέχθηκε ως MVP της κανονικής περιόδους της Ευρωλίγκα και επιλέχθηκε επίσης στην Πρώτη Ομάδα της Ευρωλίγκα 2022-23.

Στις 26 Ιουλίου 2023, υπέγραψε με την ομάδα για μια ακόμη σεζόν. Τη σεζόν 2023-24, βοήθησε την ομάδα της να κερδίσει την Ευρωλίγκα 2023-24 και το Πρωτάθλημα Τουρκίας 2023-24 για έκτη συνεχόμενη φορά, επιλέχθηκε επίσης ως MVP της κανονικής περιόδου της Ευρωλίγκα, καθώς και στην Πρώτη Ομάδα της Ευρωλίγκα 2023-24.

Στις 4 Αυγούστου 2024, ανανέωσε το συμβόλαιό της με την ομάδα για την σεζόν 2024-25.

### WNBA
Η Μίσεμαν επιλέχθηκε με την 19η συνολική επιλογή στο δεύτερο γύρο του WNBA Ντραφτ 2013 από τους Ουάσινγκτον Μίστικς. Αγωνίστηκε στην ομάδα από το 2013 έως το 2020.

Πριν την σεζόν 2022, η Μίσεμαν υπέγραψε με τους Σικάγο Σκάι, όπου επανενώθηκε με τις συμπαίκτριες της στην Εθνική Βελγίου, Ζουλί Αλεμάντ και Αν Βότερς (με την τελευταία να υπηρετεί ως βοηθός προπονητής).

## Εθνική ομάδα
Η Μίσεμαν έκανε το ντεμπούτο της για το Βέλγιο στο Ευρωπαϊκό Πρωτάθλημα Κ18 2011. Στον τελικό, η Μίσεμαν οδήγησε την ομάδα στην νίκη με 77-49 εναντίον της Γαλλίας, σημειώνοντας 25 πόντους και ονομάστηκε MVP της διοργάνωσης. Στις 25 Νοεμβρίου 2015, κατέγραψε 31 πόντους, 17 ριμπάουντ και 5 ασίστ για την Εθνική Βελγίου γυναικών σε προκριματικό αγώνα του Ευρωμπάσκετ 2017 εναντίον της Λευκορωσίας.

### Ευρωμπάσκετ & Παγκόσμιο Πρωτάθλημα
[μικρογραφία|Η Μίσεμαν με το Βέλγιο κατά τη διάρκεια του [Ευρωπαϊκό Πρωτάθλημα Καλαθοσφαίρισης Γυναικών 2025|Ευρωμπάσκετ 2025.]]
Η Μίσεμαν ηγήθηκε του Βελγίου στην κατάκτηση του χάλκινου μεταλλίου στο Ευρωμπάσκετ 2017, το καλύτερο αποτέλεσμα μέχρι εκείνη την χρονιά, και ονομάστηκε στην Κορυφαία Πεντάδα της διοργάνωσης. Με τον τερματισμό στις κορυφαίες 5 ομάδες του Ευρωμπάσκετ 2017, η εθνική ομάδα προκρίθηκε στο Παγκόσμιο Κύπελλο του 2018. Πριν από αυτό, η εθνική ομάδα δεν είχε ποτέ προκριθεί σε Παγκόσμιο Πρωτάθλημα ή σε Ολυμπιακούς Αγώνες.

Συνεχίζοντας από την ισχυρή της επίδοση στο Ευρωμπάσκετ 2017, η Μίσεμαν οδήγησε την Εθνική Βελγίου στην πρώτη θέση στον Γ΄ Όμιλο, πάνω από την Ισπανία (τότε δεύτερη καλύτερη ομάδα στον κόσμο). Οι Βελγίδες νίκησαν την Γαλλία στα προημιτελικά, μόνο για να χάσουν από την κορυφαία ομάδα στον κόσμο (ΗΠΑ) στα ημιτελικά. Η ομάδα έχασε από την Ισπανία στον αγώνα του χάλκινου μεταλλίου, και τερμάτισε στην 4η θέση στην πρώτη της συμμετοχή σε Παγκόσμιο. Η Μίσεμαν, με μέσο όρο 10,7 ριμπάουντ (1η θέση) και 18,5 πόντους (2η θέση) ανά αγώνα στη διοργάνωση, επιλέχθηκε στην Κορυφαία Πεντάδα της διοργάνωσης.

Η Μίσεμαν οδήγησε το Βέλγιο στο πρώτο του τίτλο στο Ευρωμπάσκετ 2023, όπου στον τελικό νίκησε την Ισπανία, και ονομάστηκε MVP της διοργάνωσης και στην Κορυφαία Πεντάδα της διοργάνωσης. Η Μίσεμαν έγραψε επίσης ιστορία, καθώς έγινε η πρώτη παίκτρια που κατέγραψε τριπλ-νταμπλ στη διοργάνωση. Με την κατάκτηση του Ευρωμπάσκετ 2023, η Εθνική Βελγίου προκρίθηκε στο Ολυμπιακό Προκριματικό Τουρνουά του Παρισιού 2024..Στη συνέχεια, επανέλαβε αυτό το επίτευγμα το 2025, οδηγώντας το Βέλγιο σε δεύτερο συνεχόμενο τίτλο στο Ευρωμπάσκετ 2025, κερδίζοντας την Ισπανία στο τελικό για δεύτερη φορά στη σειρά, ονομάστηκε MVP της διοργάνωσης και στην Κορυφαία Πεντάδα της διοργάνωσης. Έτσι, το Βέλγιο έγινε μόνο η τρίτη ομάδα στην ιστορία που υπερασπίστηκε με επιτυχία τον τίτλο της στο Ευρωμπάσκετ Γυναικών, μετά από τη Σοβιετική Ένωση και την Ισπανία, που το είχαν κάνει προηγουμένως.

#### Ολυμπιακοί Αγώνες
Το 2020, οι Βελγίδες, με την Μίσεμαν, προκρίθηκαν για τους Ολυμπιακούς Αγώνες στο Τόκιο. Αργότερα ονομάστηκε επίσης η Πολυτιμότερη Παίκτρια στο Προολυμπιακό Τουρνουά στην Οστένδη. Στους Ολυμπιακούς Αγώνες του 2020, ηγήθηκε της εθνικής ομάδας μέχρι τα προημιτελικά, έχοντας νικήσει την Αυστραλία και το Πουέρτο Ρίκο και χάνοντας από την Κίνα στη φάση των ομίλων. Στα προημιτελικά, το Βέλγιο υπέστη ήττα από την Ιαπωνία. Στο τέλος της διοργάνωσης, επιλέχθηκε στην Κορυφαία Πεντάδα, έχοντας τον κορυφαίο μέσο όρο στην διοργάνωση σε πόντους, κλεψίματα και δείκτη αποτελεσματικότητας.

Το Φεβρουάριο του 2024, το Βέλγιο φιλοξένησε ένα από τα τρία Προολυμπιακά Τουρνουά στην Αμβέρσα, όπου εξασφάλισε μία θέση στους Ολυμπιακούς Αγώνες του 2024 στο Παρίσι. Η Μίσεμαν ήταν αργότερα μία από τους σημαιοφόρους του Βελγίου στην τελετή έναρξης των Θερινών Ολυμπιακών Αγώνων του 2024, καθιστώντας την τον πρώτο Βέλγο καλαθοσφαιριστή που έλαβε αυτή την τιμή.

Στους Ολυμπιακούς Αγώνες του Παρισιού, η Εθνική Βελγίου προκρίθηκε στα ημιτελικά για πρώτη φορά στη ιστορία της, μετά την νίκη με 79-66 επί της Ισπανίας 79-66 στα προημιτελικά. Η Μίσεμαν ήταν η κορυφαία σκόρερ της ομάδας με 19 πόντους, και είχε επίσης 9 ριμπάουντ και 4 κοψίματα. Στην ήττα στην παράταση στα ημιτελικά με 75-81 από τη Γαλλία, η Μίσεμαν ήταν η κορυφαία σκόρερ του αγώνα με 19 πόντους, συμπεριλαμβανομένου ενός τριπόντου 8 δευτερόλεπτα πριν από το τέλος του 4ου δεκαλέπτου. Στον αγώνα για το χάλκινο μετάλλιο, η Μίσεμαν σημείωσε 23 πόντους, αλλά το Βέλγιο έχασε από την Αυστραλία με 81-85. Στο τέλος της διοργάνωσης, επιλέχθηκε για άλλη μια φορά στην Κορυφαία Πεντάδα, έχοντας τον κορυφαίο μέσο όρο σε πόντους και δείκτη αποτελεσματικότητας ανά αγώνα στη διοργάνωση. 

## Προσωπική ζωή
Η Μίσεμαν μιλάει άπταιστα ολλανδικά, γαλλικά και αγγλικά. Γεννήθηκε με 50% ακοή και φοράει συσκευές ακοής πίσω από τα δύο αυτιά για να αντισταθμίσει την έλλειψη ακοής της.

## Διακρίσεις

### Με συλλόγους

;  Μπλου Κατς

* Πρωτάθλημα Βελγίου: 2011-12
* Κύπελλο Βελγίου: 2011-12

;  ΕΣΒ Βιλνέβ ντ'Ασκ

* Κύπελλο Γαλλίας: 2013-14

;  ΟΜΜΚ Γεκατερινμπούργκ

* Ευρωλίγκα: 2015-16, 2017-18, 2018-19, 2020-21
* FIBA Europe SuperCup: 2016, 2018, 2019
* Πρωτάθλημα Ρωσίας: 2015-2016, 2016-17, 2017-18, 2018-19, 2019-20, 2020-21 2021-22
* Κύπελλο Ρωσίας: 2017, 2019
* Σούπερ Καπ Ρωσίας: 2021
* Κύπελλο ΟΜΜΚ: 2016, 2018

;  Ουάσινγκτον Μίστικς

* WNBA: 2019

;  Φενέρμπαχτσε

* Ευρωλίγκα: 2022-23, 2023-24
* FIBA Europe SuperCup: 2023, 2024
* Πρωτάθλημα Τουρκίας: 2022-23, 2023-24, 2024-25
* Κύπελλο Τουρκίας: 2024
* Κύπελλο Προέδρου Τουρκίας: 2024

### Εθνική Ομάδα
* Παγκόσμιο Κύπελλο Κ17: (4η θέση) 2010
* Ευρωπαϊκό Πρωτάθλημα Κ18: 2011
* Παγκόσμιο Κύπελλο: (4η θέση) 2018
* Ευρωμπάσκετ:  2023, 2025,  2017, 2021

### Ατομικές

* MVP Πρωταθλήματος Βελγίου: 2010-11
* MVP Ευρωπαϊκού Πρωταθλήματος Κ 18: 2011
* Κορυφαία Πεντάδα Ευρωπαϊκού Πρωταθλήματος Κ 18: 2011
* Ευρωπαία Νεαρή Παίκτρια της Χρονιάς της FIBA: 2011
* Επιλογή στο WNBA All-Star Game: 2015
* Παίκτρια της Εβδομάδας της Ανατολικής Περιφέρειας: Ιούνιος 2016
* Περισσότερα 3ποντα στο WNBA: 2016
* MVP του Φάιναλ Φορ της Ευρωλίγκα: 2017-18
* Κορυφαία Πεντάδα Παγκοσμίου Κυπέλλου: 2018
* MVP των Τελικών του WNBA: 2019
* Βραβείο Vlaamse Reus: 2019
* Φλαμανδή αθλητική προσωπικότητα της χρονιάς: 2019
* Κορυφαία Πεντάδα της Ευρωλίγκα: 2019-20, 2020-21, 2022-23, 2023-24, 2024-25
* MVP TISSOT κατά τη διάρκεια του Προολυμπιακού Τουρνουά στην Οστένδη: 2020
* Βελγίδα Αθλήτρια της Χρονιάς: 2020
* Κορυφαία Πεντάδα στο Τουρνουά Καλαθοσφαίρισης Γυναικών Ολυμπιακών Αγώνων: Τόκιο 2020, Παρίσι 2024 
* Κορυφαία Σκόρερ στο Τουρνουά Καλαθοσφαίρισης Γυναικών Ολυμπιακών Αγώνων: Τόκιο 2020
* Κορυφαία Πεντάδα του Ευρωμπάσκετ: 2017, 2021, 2023, 2025
* MVP της Ευρωλίγκα: 2022-23, 2023-24, 2024-25
* MVP των Τελικών του Πρωταθλήματος Τουρκίας: 2023
* MVP του Ευρωμπάσκετ: 2023, 2025
* Κορυφαία σκόρερ του Ευρωμπάσκετ: 2023
* Λάβαρο της Τιμής της Φλαμανδικής Κοινότητας: 2023
* Βελγική Αθλητική Προσωπικότητα της Χρονιάς: 2023****

## Παραπομπές


## Εξωτερικοί σύνδεσμοι
* 
* Προφίλ στο FIBA Europe
* Προφίλ στο Eurobasket.com
* 

Κατηγορία:Βελγίδες καλαθοσφαιρίστριες
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιρίστριες Εθνικής Βελγίου
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιρίστριες Ουάσινγκτον Μίστικς
Κατηγορία:Καλαθοσφαιρίστριες Σικάγο Σκάι
Κατηγορία:Καλαθοσφαιρίστριες Φενέρμπαχτσε